
ОБЯВА 
ЗА ОТКРИВАНЕ НА ПРОЦЕДУРА ЧРЕЗ ПОДБОР НА ПРОЕКТИ
№ BG16FFPR002-3.027 „ИЗПЪЛНЕНИЕ НА МЯРКА 53 ОТ НАЦИОНАЛНАТА РАМКА ЗА ПРИОРИТЕТНИ ДЕЙСТВИЯ ЗА НАТУРА 2000“ ПО ПРИОРИТЕТ 3 „БИОЛОГИЧНО РАЗНООБРАЗИЕ “ НА ПРОГРАМА „ОКОЛНА СРЕДА“ 2021-2027 г.

Управляващият орган на програма „Околна среда“ 2021-2027 г. (ПОС 2021-2027 г.) обявява процедура за предоставяне на безвъзмездна финансова помощ чрез подбор на проекти № BG16FFPR002-3.027 „Изпълнение на мярка 53 от Националната рамка за приоритетни действия за НАТУРА 2000“ по приоритет 3 „Биологично разнообразие“ на ПОС 2021-2027 г. и кани желаещите да подадат проектни предложения. 
[bookmark: _Hlk138944860]Целта на процедурата е подобряване на природозащитното състояние на местообитание 2340 „Панонски вътрешноконтинентални дюни“ в защитени зони BG0000182 „Орсоя“, BG0000199 „Цибър“ и BG0000396 „Персина“,  чрез премахване на инвазивни чужди видове и на нетипични дървесни и храстови видове.
Допустими кандидати по процедурата са Структури на/към Министерство на околната среда и водите/ Министерство на земеделието и храните, общини, областни администрации и юридически лица с нестопанска цел (ЮЛНЦ).
Общият размер на безвъзмездна финансова помощ (БФП) по процедурата е 2 016 000,00 евро. 
Пълният комплект документи е публикуван в секция „Оперативна програма Околна среда“ на Единния информационен портал на европейските структурни и инвестиционни фондове www.eufunds.bg, както и в Информационната система за управление и наблюдение на средствата от Европейските структурни и инвестиционни фондове за периода 2021-2027 г. (ИСУН) https://eumis2020.government.bg.
Крайният срок за подаване на проектни предложения по процедурата е  шест месеца след обявяване на процедурата.
Кандидатите по процедурата могат да искат разяснения по частта „Условия за кандидатстване“, в срок до три седмици преди крайния срок за подаване на проектните предложения, като изпращат въпроси чрез системата ИСУН 2020, модул Е-кандидатстване, секция „Отворени процедури“/„Разяснения към процедурата“.

